
ΑΠΟΣΠΑΣΜΑ                        
Από το πρακτικό της με αριθ. 2ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 24/2024
Στην Λευκάδα σήμερα  στις 29 του μηνός Ιανουαρίου  του έτους  2024,  ημέρα  Δευτέρα  και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 1822/25.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Σέρβος Κων/νος, αποχώρησε πριν την συζήτηση του 8ου θέματος της Η.Δ.


Ο κ. Καλός Χαράλαμπος, αποχώρησε πριν την συζήτηση του 9ου  θέματος της Η.Δ.

ΘΕΜΑ 13ο: Απόφαση Δ.Ε. για έγκριση μελέτης του έργου: «ΣΥΝΤΗΡΗΣΗ ΚΑΙ ΕΠΙΣΚΕΥΗ  ΔΗΜΟΤΙΚΟΥ ΣΤΑΔΙΟΥ ΔΗΜΟΥ ΛΕΥΚΑΔΑΣ».

Εισηγήτρια: Σεβαστή Κωνσταντινίδη, Αντιδήμαρχος

Ο λόγος δόθηκε στην Αντιδήμαρχο κα Σεβαστή Κωνσταντινίδη, η οποία εισηγούμενη το θέμα, έθεσε υπόψη των μελών της Επιτροπής τα εξής:

 «Με τη παρούσα μελέτη προβλέπονται εργασίες συντήρησης – επισκευής του Δημοτικού Σταδίου Δήμου Λευκάδας. Συγκεκριμένα θα επισκευαστούν οι τουαλέτες που βρίσκονται κάτω από τις κερκίδες και  οι οποίες εμφανίζουν προβλήματα.

Τα παλιά επιχρίσματα σοβάδες έχουν ρηγματωθεί και θα καθαιρεθούν. Στην συνέχεια θα επιχριστούν όλα τα δομικά στοιχεία(τοιχοποιίες, δοκάρια  και κολώνες)

Ένα τμήμα του βορεινού τοίχου δεν έχει ολοκληρωθεί και απαιτείται να χτιστεί ένας διπλός δρομικός τοίχος διαστάσεων 1,90μΧ 1,60μ.

Στην στέψη των υφισταμένων τοίχων θα κατασκευαστεί σενάζ. 

Στους χώρους των ντους και των τουαλετών θα κατασκευαστεί ψευδοροφή.

Θα τοποθετηθούν δύο παράθυρα αλουμινίου σε υπάρχουσες θέσεις όπου δεν είχαν τοποθετηθεί στο παρελθόν.

Θα αντικατασταθούν οι εσωτερικές θύρες και θα τοποθετηθούν σίτες στα παράθυρα.

Θα αποκατασταθούν τοπικές βλάβες στοιχειών από οπλισμένο σκυρόδεμα που οφείλονται στην διάβρωση του οπλισμού.

Στο πάνω μέρος των κερκίδων θα εφαρμοστεί στεγανωτικό υγρομονωτικό υλικό για να εμποδιστεί η εμφάνιση υγρασιών στις τουαλέτες.

Λόγω των αναμενόμενων ζημιών που θα προκληθούν από τις εργασίες στα πλακίδια αυτά θα καθαιρεθούν και θα τοποθετηθούν καινούργια. Στην συνέχεια θα αντικατασταθούν όλα τα είδη υγιεινής καθώς και οι μπαταρίες. Τέλος θα πραγματοποιηθούν εργασίες χρωματισμών.

Θα καθαιρεθεί το υφιστάμενο εκδοτήριο εισιτηρίων καθότι έχει διαβρωθεί ο οπλισμός του με αποτέλεσμα να είναι επικίνδυνο για την ασφάλεια. Στην θέση του θα τοποθετηθεί νέος προκατασκευασμένος οικίσκος -  εκδοτήριο εισιτήριων ελαχίστων διαστάσεων 1,40μΧ1,40μ με ύψος 2,48μ όπως αυτός περιγράφεται στο τιμολόγιο εργασιών.. Για την τοποθέτηση του θα  κατασκευαστεί βάση από οπλισμένο σκυρόδεμα διαστάσεων 1,50μΧ1,50μ. 

Θα εκτελεστούν επίσης εργασίες στο ισόγειο κτίσμα που βρίσκεται στο γήπεδο και φιλοξενεί τα αποδυτήρια, το λεβητοστάσιο, το ιατρείο και τα γραφεία.

Θα πραγματοποιηθεί υγρομόνωση του δώματος για την αποφυγή εισροής υγρασιών.

Στην συνέχεια θα εκτελεστούν εργασίες αποξήλωσης και μεταφοράς του λεβητοστασίου σε χώρο που θα υποδειχθεί από την Υπηρεσία έτσι ώστε να αποδεσμευτεί ο χώρος για την χρήση από τα σωματεία. Θα κατασκευαστεί πλήρης ηλεκτρολογική εγκατάσταση στο γραφείο όπως αυτή περιγράφεται στο τιμολόγιο εργασιών . Ο υφιστάμενος θερμαντήρας νερού(μπόιλερ) και η υφιστάμενη δεξαμενή πετρελαίου θα μετακινηθούν και αυτοί.

Στο χώρο του λεβητοστασίου θα καθαιρεθεί η παλιά επίστρωση του δαπέδου και θα τοποθετηθούν καινούργια πλακίδια. Θα αντικατασταθεί το μεταλλικό παράθυρο με αλουμινίου και θα τοποθετηθούν νέα φωτιστικά.

 Τέλος θα χρωματιστεί όλο το κτίριο εσωτερικά και εξωτερικά καθώς και οι θύρες και τα παράθυρα.

Η δαπάνη που απαιτείται είναι 47.983,87 Ευρώ  χωρίς ΦΠΑ ενώ με ΦΠΑ 59.500,00 €.

Ισχύουσες διατάξεις:

·  Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ) καθώς και τις διατάξεις του Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους το μείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία.
· Άρθρα 9&26 του Ν.5056/2023 «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή  και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών».

Εισηγούμαι την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 59.500,00 Ευρώ με τον Φ.Π.Α.» 

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις του Ν.3852/2010, όπως τροποποιήθηκε και ισχύει

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις των άρθρων 54 και 55 του Ν.5083/2024.
· τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21
ΑΠΟΦΑΣΙΖΕΙ ΟΜΟΦΩΝΑ


Την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 59.500,00 Ευρώ με τον Φ.Π.Α. του έργου: «ΣΥΝΤΗΡΗΣΗ ΚΑΙ ΕΠΙΣΚΕΥΗ  ΔΗΜΟΤΙΚΟΥ ΣΤΑΔΙΟΥ ΔΗΜΟΥ ΛΕΥΚΑΔΑΣ».


Η απόφαση αυτή πήρε αύξοντα αριθμό: 24/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

